Kovalenko 2014. aastal
**Anastassia Kovalenko-Kõlvart** (kuni 2022. aastani **Anastassia Kovalenko**; sündinud 21. septembril 1991 Tallinnas) on Eesti poliitik, jurist[*viide?*] ja mootorisportlane (mootorrataste ringrajasõitja).

Haridus
-------

Ta lõpetas aastal 2010 Tallinna Prantsuse Lütseumi. Seejärel astus ta Tartu Ülikooli õigusteaduskonda. 2012. aastal läbis ta lisaks Cambridge'i Ülikooli suveprogrammi, õppides süvendatult äriõigust. 2013. aastal lõpetas ta Tartu Ülikooli bakalaureuseastme ning astus sama ülikooli õigusteaduse magistriõppesse. Tema 2015. aastal kaitstud töö analüüsis rahapesusüüdistusi ja selle eelkuritegusid, juhendajad olid kriminaalõiguse professor Jaan Sootak ja vandeadvokaat Marko Kairjak.

2015. aastal astus Kovalenko Tartu Ülikooli majandusteaduskonda. Ta kaitses 2017. aastal ärijuhtimises dotsent Priit Sanderi juhendamisel magistritöö, mis keskendus vähemusaktsionäride investorkaitse analüüsimisele, tehes seda Eestis esmakordselt õigus-majandusliku vaatenurga alt. Magistritöös käsitletud suurettevõte BLRT Grupp kaebas Kovalenko kohtusse, et ta lükkaks ümber nii oma magistritöös kui ka selleteemalises Äripäeva intervjuus esitatud väited BLRT kohta. Kovalenko sõnul on kohtuasi ehe näide vähemusaktsionäri õiguste vähesest kaitsest, mille tulemusel suuraktsionärid kasutavad oma mõjujõudu vähemusaktsionäridega manipuleerimiseks: "Mitu inimest kokku ja milliste tunnihindadega suuraktsionäri palvel seda ligi 100-leheküljelist koolitööd analüüsis, ei ole täpselt teada, kuid päris kindlasti võib väita, et ka need tuhanded eurod tulid pardoksaalsel kombel BLRT arvelt ehk nii suuraktsionäri kui ka kõigi vähemusaktsionäride ühisest rahakotist." Tema hinnangul leidub Eesti ärimaastikul mitu näidet sellest, kuidas vähemusaktsionäride nõrk juriidiline positsioon ei võimalda neil oma osalusest teenida ega ka osaluse väärtust realiseerida: "Kokkuvõttes mõjutab selline olukord majandust laiemalt, sest riigi poolt kehtestatud seadustel ja reeglitel on investorite käitumisele oluline mõju ning selline ettevõtluskeskkond ei kutsu välisinvestoreid siia investeerima. Kavatsen ka edaspidi oma professionaalses ja ühiskondlikus tegevuses seista selle eest, et vähemusaktsionäride õigused saaksid seadusandja poolt tugevama kaitse."

### Plagiaadisüüdistus

2019. aasta veebruaris süüdistati Eesti Päevalehes ilmunud artiklis Kovalenkot plagiaadis, väites, et tema magistritöös on lehekülgede kaupa teistelt autoritelt viitamata kopeeritud materjali. 19. märtsil 2019 esitas Tartu Ülikooli õppeprorektori Aune Valgu moodustatud komisjon oma otsuse, milles seisab, et "Viitamiseeskirjade rikkumist esineb mõlemas magistritöös läbivalt, viitamiseeskirjade rikkumine on ulatuslik, viitamata on jäetud või ebakorrektselt on viidatud lõikude, kohati lehekülgede kaupa. Komisjoni hinnangul on A. Kovalenko rikkunud õigusteaduskonna ja majandusteaduskonna üliõpilastööde juhendite nõudeid ning pannud toime akadeemilise petturluse, minnes vastuollu õppekorralduseeskirja nõuetega. Allikatele viitamata jätmisega on A. Kovalenko rikkunud ka vastavate allikate autorite autoriõigusi". Aprilli lõpus tunnistas Tartu Ülikool Kovalenko magistriõppe lõpudiplomid kehtetuks. 2020. aastal sooritas Kovalenko Tartu Ülikooli majandusteaduskonnas magistrieksami ning sai uuesti magistridiplomi. 2021. aastal kaitses Kovalenko Tartu Ülikooli õigusteaduskonnas uue magistritöö ning sai uuesti õigusteaduse magistrikraadi.

Töökäik
-------

Õigusteaduse bakalaureuseõpingute ajal töötas ta advokaadibüroos Sorainen vaidluste lahendamise meeskonnas. Majandusteaduskonna magistriõpingute ajal hakkas ta tegelema oma isa Valeri Kovalenko ja teiste vähemusaktsionäride dividendivaidlusega BLRT Grupis. Samuti hakkas Anastassia Kovalenko sõna võtma meedias vähemusaktsionäride investorkaitse teemadel, tuues välja kehtiva seadustiku puudujääke.

Sportlasena
-----------

Treening Aragonis 2015. aastal
Anastassia on võistelnud motoringrajas 2012. aastast, mil ta sõitis Kawasaki Ninja 250R rattaga Eesti karikaetappidel. 2013. aastal liikus ta edasi suurema võimsusega ratta peale – Kawasaki Ninja 600 – ning võttis osa korraga kahest võistlusklassist – Superstock 600 B ja C-klass. Hooaja üldarvestuses saavutas Anastassia C-klassis kolmanda ja Superstock 600 B klassis teise koha.

2014. aastal liitus Anastassia Soome ühe tuntuima motoringraja võistkonnaga – Kallio Racing, mille omanikuks on MotoGP sõitja Mika Kallio. 2014 hooajal võistles Anastassia nii Eesti kui ka Soome meistrivõistlustel. Hoolimata hooaja keskel toimunud kukkumisest, mille tagajärjel murdus Anastassial rangluu, suutis ta hooaega jätkata, lõpetades Superstock 600 B klassi esikohal. 2015. aastal hakkas Anastassia sõitma Euroopa juunioride karikasarjas, kus naiste arvestuses tuli teiseks. 2016. aasta alguses alustas Kovalenko treenimist MotoGP kolmekordse maailmameistri Jorge Lorenzo isa käe all. Samal aastal jätkas Kovalenko võistlemist Euroopa juunioride karikasarjas, kus naiste arvestuses tuli neljandaks, jättes paar etappi vahele rahapuuduse ja vigastuse pärast. 2017. aastal alustas Kovalenko võistlemist väiksema kubatuuriga klassis – Itaalia meistrivõistlustel Yamaha R3 sarjas. 2017. ja 2018. aastatel saavutas Kovalenko antud sarjas kolmanda koha naiste arvestuses. 2019. aastal nimetas Eesti Mootorrattaspordi Föderatsioon Kovalenko aasta naismotosportlaseks. 2020. aastal tuli Kovalenko Itaalia Yamaha R3 sarja meistriks naiste arvestuses.

2021. aastal valiti Kovalenko rahvusvahelise Mootorrattaspordi Föderatsiooni komisjoni liikmeks. Samaaegselt valiti Kovalenko Eesti Mootorrattaspordi Föderatsiooni naiste komisjoni juhiks.

Poliitiline tegevus
-------------------

Ta oli aastatel 2017-2020 Sotsiaaldemokraatliku Erakonna liige.

2017. aasta kohaliku omavalitsuse volikogude valimistel kandideeris ta Tallinna linnas ja osutus 392 häälega valituks. Ta on 2017. aastast Tallinna linnavolikogu liige ning kuulub volikogu korra- ja tarbijakaitsekomisjoni.

2019. aasta Riigikogu valimistel kandideeris ta Riigikokku valimisringkonnas nr 2 (Kesklinn, Lasnamäe ja Pirita ). Ta kogus 357 häält ega osutunud valituks.

Erakondade rahastamise järelevalve komisjonile (ERJK) esitatud valimiskampaania aruande kohaselt kulutas Kovalenko valimiskampaaniaks 41 315 eurot isiklikku raha, mis oli kandidaatidest suurim summa. Ühe talle antud hääle kohta kulus tal 115,73 eurot kampaaniaraha.

2021. aasta kohaliku omavalitsuse volikogude valimistel kandideeris ta Eesti Keskerakonna nimekirjas ja valiti 339 häälega Tallinna linnavolikogu liikmeks.

2022. aasta aprillis pääses Kovalenko-Kõlvart riigikokku sotsiaaldemokraat Jevgeni Ossinovski asendusliikmena, kuna viimane lahkus Riigikogust, et jätkata tööd Tallinna linnavolikogu esimehena.

2023. aasta Riigikogu valimistel kandideeris ta valimisringkonnas nr 1 (Haabersti, Põhja-Tallinn ja Kristiine) 2806 häält ja osutus valituks.

### Artikkel

* "Millisesse Euroopa föderatsiooni?" 08.04.2013, Postimees

Tunnustus
---------

* 2019 – aasta parim naismotosportlane Eestis
* 2016 – aasta parim naismotosportlane Eestis
* 2015 – aasta mototegu Eestis
* 2014 – aasta parim naismotosportlane Eestis

Anastassia Kovalenko Botniaringil

Isiklikku
---------

Anastassia on pere kuuest lapsest vanim – tal on kaks nooremat venda ja kolm nooremat õde.

Ta on lõpetanud Nõmme Muusikakooli klaveri erialal. Lisaks on ta kümme aastat tegelenud võistlustantsuga.

2022. aasta märtsi alguses abiellus Anastasia Kovalenko Tallinna linnapea Mihhail Kõlvartiga.

Viited
------

1. ↑  TAAVI SEPP (28.03.2022). "Tallinna linnapea Mihhail Kõlvart abiellus Anastassia Kovalenkoga". *delfi.ee*. Vaadatud 28.03.2022.
2. ↑  "ERR Valimised 2017: Anastassia Kovalenko". Originaali arhiivikoopia seisuga 16. oktoober 2017. Vaadatud 16. oktoobril 2017.
3. ↑  "Kandidaadi andmed KOV valimistel".
4. ↑  "Inforegister". Originaali arhiivikoopia seisuga 9. veebruar 2019.
5. ↑
6. ↑  Anastassia Kovalenko (2015). "Rahapesu ja selle eristamine eelkuriteost" (pdf). *Magistritöö*. Tartu.
7. ↑  Anastassia Kovalenko (2017). "Vähemusaktsionäride investorkaitse parendamise võimalused eestis" (pdf). *Magistritöö*. Tartu.
8. ↑  "BLRT kaebas Anastassia Kovalenko kohtusse". *Äripäev*. 19. detsember 2017.
9. ↑  Suurkontsern BLRT kaebas Anastassia Kovalenko magistritöös avaldatu eest kohtusse Postimees, 20.12.2017 (vaadatud 24.12.2017).
10. ↑  SDE nimekirjas riigikokku kandideeriva võidusõitja Anastassia Kovalenko magistritööl lasub plagiaadikahtlus, EPL, 14. veebruar 2019.
11. ↑  Tartu Ülikool tunnistas Anastassia Kovalenko mõlemad magistritööd plagiaadiks, Delfi, 19.03.2019.
12. ↑  "Tartu ülikool tunnistas Kovalenko magistriõppe lõpudiplomid kehtetuks" ERR, 29. aprill 2019.
13. ↑  "Kovalenko sooritas magistrieksami ja sai magistrikraadi omanikuks". *Delfi.ee*.
14. ↑  "Kovalenko lõpetas õigusteaduskonna". *Delfi.ee*.
15. 1 2  "Arhiivikoopia". Originaali arhiivikoopia seisuga 19. märts 2016. Vaadatud 16. detsembril 2014.`{{netiviide}}`: CS1 hooldus: arhiivikoopia kasutusel pealkirjana (link)
16. ↑
17. ↑
18. ↑  "Kovalenko krooniti Misanos tšempioniks". *Postimees*.
19. ↑  "Motosport". Originaali arhiivikoopia seisuga 17. august 2022. Vaadatud 24. märtsil 2022.
20. ↑  Andres Einmann, Motosportlane Anastassia Kovalenko liitus sotsidega, Postimees, 14. juuni 2017.
21. ↑  Anastassia Kovalenko astus sotsiaaldemokraatide ridadest välja Postimees, 02.06.2020 (vaadatud 06.06.2020).
22. ↑  "Valimistulemused 2017".
23. ↑  Tallinna volikogu kinnitas alaliste komisjonide koosseisud. ERR Uudised 16.11.2017.
24. ↑  "Riigikogu valimised, 2019 kandidaadid".
25. ↑  Valimisringkond nr 2. Tallinna Kesklinna, Lasnamäe ja Pirita linnaosa Riigikogu valimised 2019.
26. ↑  Kes olid erakondade lõikes suurimad isikliku kampaaniaraha kulutajad, kui palju neist jäi riigikogu ukse taha ja kui kalliks saadud hääled läksid?
27. ↑
28. ↑  Galerii: Kovalenko-Kõlvartist sai riigikogu liige ERR Uudised, 04.04.2022.
29. ↑  Triin Sepp (28. märts 2022). "PALJU ÕNNE! ⟩ Tallinna linnapea Mihhail Kõlvart abiellus". *Postimees*. Vaadatud 28. märts 2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Anastassia Kovalenko-Kõlvart** |

* Anastassia Kovalenko tegi Eesti motospordi ajalugu
* "Endised erakonnakaaslased iseloomustavad Anastassia Kova­lenkot: tal puudusid põhimõtted" Eesti Ekspress, 6. aprill 2022

| * v
* r
Riigikogu praegune koosseis |
| --- |
| RE fraktsioon (37) | 

* Akkermann
* Alender
* Haugas
* Joller
* Kadastik
* Kallas
* Keldo
* Kersna
* Kiili
* Kivi
* Kivimägi
* Klaassen
* Kross
* Kruuse
* Kuusemäe
* Laaneots
* Lahe
* Lauri
* Ligi
* Merilind
* Mihkelson
* Pere
* Pillak
* Raidma
* Randpere
* Ruusmann
* Rõivas
* Seeme
* Siemann
* Suslov
* Sutrop
* Sutt
* Sõerd
* Šmigun-Vähi
* Tiidus
* Toomast
* Vaga

 |
| EKRE fraktsioon (16) | 

* Aller
* Epler
* Frosch
* H.-M. Helme
* Mart Helme
* Martin Helme
* Kingo
* Kokk
* Kunnas
* Laneman
* Pohlak
* A. Poolamets
* E. Poolamets
* Põlluaas
* Valge
* Vooglaid

 |
| Eesti 200 fraktsioon (14) | 

* Hussar
* Izmailova
* Lutsar
* Pakosta
* Raid
* Reinaas
* Stoicescu
* K. Tali
* P. Tali
* Tamm
* Taro
* Tein
* Terras
* Uibo

 |
| SDE fraktsioon (9) | 

* Allas
* Kaljulaid
* Kütt
* Lomp
* Maran
* Odinets
* Ossinovski
* Pikhof
* Rand

 |
| Isamaa fraktsioon (8) | 

* Kokk
* Lukas
* Maastik
* Metsoja
* Reinsalu
* Seeder
* Sibul
* Solman

 |
| KE fraktsioon (7) | 

* Belobrovtsev
* Jevgrafov
* Korobeinik
* Kovalenko-Kõlvart
* Laats
* Ratas
* Tšaplõgin

 |
| Fraktsioonitud (10) | 

* Aab
* Eesmaa
* Grünthal
* Hanimägi
* Jufereva-Skuratovski
* Karilaid
* Karuse
* Kiik
* Mölder
* Sarapuu

 |
| 
XV Riigikogu |